钦定古今图书集成/明伦汇编/闺媛典/第313卷 > 皇清四十六 > 王孙艺妻丁氏
## 钦定古今图书集成/明伦汇编/闺媛典/第313卷 > 皇清四十六 > 王孙艺妻丁氏

按《常熟县志》：“丁氏，生员王孙艺妻。孙艺为南漳知县履昌子，丁为吏部郎奉之曾孙女也。孙艺少能文，攻苦致疾而没。丁年二十，遗腹生子文南，时履昌犹在诸生间，家四壁立。丁上事舅姑，下抚孤子，慈孝兼至。迨翁远宦九年，栖守一枝，惟女红自给。出其赢以修远馈，佐膏火，坚守三十馀年，教子成立，闾党贤之。康” 熙十九年，县令林象祖表其门。